ניטור פליטות מזהמים, איתור מפגעי ריח וזיהום אוויר. קבל נתונים מדוייקים על איכות האוויר באמצעות רחפן מתקדם ומעבדת בדיקה מוטסת.
מנתח איכות האוויר מבוסס רחפן של חברת Scentroid יכול לשמש לדגימה וניתוח של אוויר הסביבה בגבהים של עד 125 מטר מעל פני הקרקע. חמישה חיישנים כימיים מובנים ברחפן יכולים לספק ניטור מרחוק של כימיקלים שנבחרו מראש בזמן הזמנת הבדיקה.
מעבדת הבדיקה המוטסת מספקת ניטור רציף של כמה כימיקלים ובהם H2S, CH4, CO2, SO2, VOC וכ-30 כימיקלים אחרים. קריאות החיישנים בשילוב עם ניטור מונחה GPS של מיקום הרחפן והגובה שלו מספקים מיפוי סביבתי תלת מימדי של זיהום אוויר ורמות ריח. בנוסף, ניתן לאסוף דגימת אוויר לתוך שק הדגימה האטום המובנה ברחפן לבדיקה מעמיקה יותר במעבדה.
מעקב רציף אחר חלקיקי אבק באוויר בגודל PM 1, 2.5, 10 באמצעות לייזר להערכת איכות אוויר הסביבה.
רחפן הניטור יכול לטוס מעל להבת אש הנפלטת מארובה וליטול דגימה ישירה לצורך ניתוח ההרכב הכימי או הריח הנפלט. הטמפרטורה והלחות של הלהבה נמדדים גם כדי להקל על חישוב הפיזור וגם לשמור על בטיחות הרחפן.
המעבדה המוטסת פועלת בו זמנים בפרוטוקולי התקשורת GPRS ו-WIF ושולחת את נתוני הבדיקה לשירות ענן מקוון המאפשר לאחסן ולעבד אותם. המעבדה מתחברת גם ליחידה קרקעית היכולה לאסוף נתונים מכמה רחפנים במקביל בו זמנית.
בעולם בו זיהום האוויר יוצר יותר מדי כותרות, אנשי מקצוע בתחום איכות הסביבה, מפעלים ובתי זיקוק זקוקים לניתוח נתוני איכות אוויר אמינים שניתן לפעול על פיהם ולקבל החלטות יעילות ומושכלות. ניטור פליטות וזיהום אוויר באמצעות רחפן בדיקה מתקדם, מקל על מדידת איכות האוויר ללא העלות, הסיכון והטרחה הכרוכים באמצעי ניטור מסורתיים.